La finalul partidei cu Gaz Metan, meci încheiat cu scorul de 2-2, Laurențiu Reghecampf a confirmat plecarea lui Vlad Chiricheș. Antrenorul stelist a precizat că mutarea fundașului central s-a perfectat, ultimul meci al stopperului în tricoul Stelei urmând să fie returul cu Legia Varșovia.

Reghecampf nu a făcut însă publică suma pentru care cele două cluburi s-au înțeles.

ProSport a anunțat în exclusivitate că mutarea se va concretiza imediat după meciul retur cu polonezii.

„Starea lui Chiricheș este bună, transferul lui este aproape perfectat. Cluburile s-au înțeles. Este un jucător pe care Steaua a luat foarte mulți bani și sunt sigur că va ajunge la un club și mai mare. Va rămâne în istoria clubului dacă va reuși prin prestația sa să califice echipa în Champions League și va deveni și cel mai scump transfer din istoria clubului”, a declarat Laurențiu Reghecampf în cadrul unei conferințe de presă.

Presa engleză a notat în ultimele zile că ultima ofertă a lui Totttenham a fost de aproximativ 9 milioane de euro.